KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2026. november 18-i ülésére)

TÁRGY: 
TULAJDONOSI HATÁSKÖRÖK GYAKORLÁSA A KŐRÖSSZOLG NONPROFIT KFT. -NÉL

A 100 %-ban Kiskőrös Város Önkormányzata tulajdonát képező Kiskőrösi Önkormányzat Településüzemeltetési Szolgáltató Közhasznú Nonprofit Kft (továbbiakban: Kft.) tulajdonosi jogait a Képviselő-testület gyakorolja. A Polgári Törvénykönyvről 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében a gazdasági társaság tagjainak döntéshozó szerve a legfőbb szerv. Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá. 
A köztulajdonban álló gazdasági társaságok takarékosabb működéséről szóló 2009. évi CXXII. törvény (továbbiakban: Taktv.) tartalmazza köztulajdonban álló gazdasági társaságokra vonatkozó speciális szabályokat. 

A Taktv. 4. § (1c) pontja szerint a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének. A Képviselő-testület a 129/2025. (XI.19.) határozatával 2026. január 01. napjától 2026. december 31. napjáig Sinkovicz Attila János bejegyzett könyvvizsgáló választotta meg a könyvvizsgálói feladatok ellátására 500.000 Ft + Áfa összegben. Az ügyvezető javaslatára a következő 2 évben is Sinkovicz Attila János látná el a feladatot.
2027. január 01. napjától 2027. december 31. napjáig terjedő időszakra a könyvvizsgáló díjazása évi 850.000 Ft + Áfa összegre változna.
A fentiek miatt a Kőrösszolg Nonprofit Kft. alapító okiratának módosítása szükséges, az alapító okiratot módosító okiratot a határozat-tervezet 1. sz. melléklete tartalmazza, a módosításokkal egységes szerkezetbe foglalt alapító okiratot a határozat-tervezet 2. sz. melléklete tartalmazza.

A Felügyelő Bizottság a napirendi pontot várhatóan 2026. november 17. napján tárgyalja.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2026. november 10.

Domonyi László sk.

Polgármester
H A T Á R O Z A T- T E R V E Z E T
A Képviselő-testület 
1. a Kiskőrösi Önkormányzat Településüzemeltetési Szolgáltató Közhasznú Nonprofit Kft. könyvvizsgálójának 2027. január 01. – 2028. december 31. időszakra megválasztja Sinkovicz Attila János könyvvizsgálót (címe: 6200 Kiskőrös, Szent István utca 15., MKVK ny.sz. 005047, Igazságügyi adó- és járulék, könyvszakértő ny.sz. 5283, Adószakértő ny.sz.: 3121394), díjazását 2027. január 01. napjától 2027. december 31. napjáig 850 000,-Ft + ÁFA összegben állapítja meg.

2. egyetért azzal, hogy a gazdasági társaság alapító okirata a határozat 1. melléklete szerinti tartalommal módosításra kerül.

3. felhatalmazza a Polgármestert az alapító okiratot módosító okirat és a - határozat 2. mellékletét képező - módosításokkal egységes szerkezetbe foglalt alapító okirat aláírására és felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

